kardosdrur/scandi-wiki huggingface dataset:
Nemesis (bog)

Nemesis er titlen på en Agatha Christie krimi fra 1971. Miss Marple må forlade den fiktive landsby, St. Mary Mead, hvor hun bor, for at følge sporene efter et muligt justitsmord. Det er den sidste roman, Christie skrev om amatørdetektiven Miss Marple. Hun døde ung – Miss Marples sidste sag, udkom i 1976 og var skrevet under anden verdenskrig.

Plot 

Den stenrige Mr. Rafiel mødte Jane Marple i Det caribiske mysterium. . Rafiel er død af svær sygdom. Posthumt beder han i et brev Jane Marple om at deltage i en busrejse til forskellige slotte og herregårde , hvor han også minder hende om, at hun i Caribien havde præsenteret sig som Nemesis. 

Miss Marple har få spor at følge i sin søgen efter offer og evt. gerningsmand i en drabssag. Men da en rejsedeltager bliver dræbt under mystiske omstændigheder, og det viser sig, at afdøde var i besiddelse af oplysninger om et offer for en forbrydelse, går hun i aktion. Kredsen af mistænkte er stor, 12 buspassagerer og tre søstre, der bor på en ældre ejendom på den rute, bussen passerer.

Fortællesynsvinkel 

I Nemesis giver Christie læseren indblik i Jane Marples tanker og forestillinger i langt videre udstrækning end i tidligere romaner. Hvor hun tidligere udadtil har virket forvirret som et led i sine bestræbelser på at få de mistænkte til at opfatte hende som uskadelig, er hun i dette tilfælde forvirret og glemsom i sine tankerækker.

"Det kommer". sagde Miss Marple, som af lang erfaring vidste, hvordan gamle menneskers hukommelse arbejder. "Det skal nok komme, det er jeg ikke i tvivl om"" 

Jane Marples tanker om ungdommens manglende moralbegreber, forældres forsømmelighed overfor opdragelsen af deres børn samt fordomme mod udlændinge kan opfattes som et ekko af den 80-årige Christies egne synspunkter.  Der er dog også den mulighed, som altid i en Christie, at der er tale om et røgslør, som skal tilsløre de ægte spor

Anmeldelser 

Anmelderne betegnede bl.a. denne roman som
Langtfra et af de bedste Miss Marple mysterier, men underholdende, usædvanlig og samtidig så let at læse som de mest succesrige af dem." .

Danske udgaver 
 Forum; 1972.
 Forum Krimi (Agatha Christie, nr. 76); 2. udgave; 1975.
 Wøldike; 1989.
 Aschehoug; 4.. udgave; 2007.

Noter

Litteratur 

 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1971
Romaner fra England
Agatha Christie
Miss Marple bøger
Gordon Cowans

Gordon Sidney Cowans (født 27. oktober 1958 i West Cornforth, England) er en tidligere engelsk fodboldspiller, der spillede som midtbanespiller. Han var på klubplan primært tilknyttet Aston Villa, som han spillede for i sammenlagt tolv sæsoner og over 400 ligakampe. Her var han blandt andet med til at vinde det engelske mesterskab i 1981 og Mesterholdenes Europa Cup året efter. 

Cowans havde desuden ophold i en lang række andre klubber, blandt andet, Blackburn Rovers, Derby County og Wolverhampton.

Cowans blev desuden noteret for ti kampe og to scoringer for Englands landshold. Hans to mål blev scoret i opgør mod henholdsvis Skotland og Egypten.

Titler 

Engelsk 1. Division
 1981 med Aston Villa

Football League Cup
 1977 med Aston Villa

Mesterholdenes Europa Cup
 1982 med Aston Villa

UEFA Super Cup
 1982 med Aston Villa

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra Aston Villa F.C.
Fodboldspillere fra AS Bari
Fodboldspillere fra Blackburn Rovers F.C.
Fodboldspillere fra Derby County F.C.
Fodboldspillere fra Wolverhampton Wanderers F.C.
Fodboldspillere fra Sheffield United F.C.
Fodboldspillere fra Bradford City A.F.C.
Fodboldspillere fra Stockport County F.C.
Fodboldspillere fra Burnley F.C.
Fodboldtrænere fra England
Aage H. Andersen

Aage H. Andersen (1. juli 1892 – 27. februar 1968) var en dansk politiker fra nazistpartiet DNSAP.

Biografi 
Aage H. Andersen meldte sig i 1933 ind i Wilfred Petersens National Socialistisk Parti. Året efter skiftede han dog partiet ud med DNSAP. Han opstillede for DNSAP ved folketingsvalget i 1935, men blev senere samme år ekskluderet grundet sine rabiate udtalelser om jødespørgsmålet. Den 31. oktober 1935 stiftede han National Socialistisk Arbejder Parti (NSAP) og senere, den 31. oktober 1941, foreningen Dansk Antijødisk Liga (DAL).

Han blev idømt 80 dages fængsel ved Østre Landsret i 1938 for spot mod en anden religion. Senere fik han flere lignende domme. Fra maj 1939 til maj 1943 udgav han bladet Kamptegnet, der i perioden juni 1940 til februar 1942 blev redigeret af Olga Eggers. Fra december 1943 til december 1944 var han redaktør for bladet Racetjenesten. I løbet af krigen udgav han flere stærkt antisemitiske bøger. Den 26. januar 1941 begyndte han på ny at arbejde sammen med DNSAP, hvor han blev stabsleder for Racepolitisk Centralkontor. Den 20. maj 1944 blev han ekskluderet af DNSAP, eftersom han var blevet leder af Schalburgkorpsets Centralkontor for Racespørgsmål.

Den 19. august 1947 blev Aage H. Andersen idømt otte års fængsel ved Københavns Byret. Den 24. februar 1948 blev han idømt 10 års fængsel ved Østre Landsret.

Kilde 
 Danskere i Tysk Tjeneste – Aage H. Andersen

Nazister fra Danmark
Danskere i 1900-tallet
Tidligere folketingskandidater fra Danmarks Nationalsocialistiske Arbejderparti
Dømte i Danmark i retsopgøret efter 2. verdenskrig
Det caribiske mysterium

Det caribiske mysterium er en Agatha Christie kriminalroman fra 1964. Miss Marple forlader modvilligt den fiktive landsby St. Mary Mead, hvor hun bor, for at holde ferie i Caribien på opfordring fra en nevø, som mener, at hun har brug for en udlandsrejse. Kort efter ankomsten til feriestedet bliver hun imidlertid involveret i opklaringen af et drab.

Plot 

Miss Marple har kun få spor at følge i sin søgen gerningsmanden til drabet på en af rejsedeltagerne. Meget tyder dog på, at den harmløse major Palgrave var i besiddelse af oplysninger om en forbrydelse, der foregik nogle år tidligere. Jane Marple søger undervejs hjælp hos den stenrige Mr. Rafiel, som er invalideret af svær sygdom. Hun præsenterer sig i denne forbindelse som Nemesis, en detalje, der er væsentlig for plottet i den næste historie, Nemesis.

Anmeldelser 

Det caribiske mysterium er omstridt blandt anmelderne. Mens én betegnede romanen som "en af de bedste af de senere Miss Marple romaner" , bemærkede en anden, at "der ikke er meget af interesse, men blot en brugbar illustration af Miss Marples "forvirring"".

Danske udgaver 
Carit Andersen; 1965.
Forum (De trestjernede kriminalromaner, nr. 55); 1971
Wøldike; 1989.
Aschehoug; 2006.

Noter

Litteratur 

 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1971
Romaner fra England
Agatha Christie
Miss Marple bøger
Ian Bowyer

Ian Bowyer (født 6. juni 1951 i Ellesmere Port, England) er en tidligere engelsk fodboldspiller og træner, der spillede som midtbanespiller. Han var på klubplan primært tilknyttet Nottingham Forest, men vandt også flere titler i sin tid hos Manchester City. Med Forest var han en del af det hold, der vandet både det engelske mesterskab og to Europa Cup for Mesterhold-titler i træk. Med Manchester City var han med til at vinde både FA Cuppen og Pokalvindernes Europa Cup.

Bowyer havde herudover ophold i blandt andet Sunderland og Hereford, i sidstnævnte klub, var han desuden spillende manager.

Titler 

Engelsk 1. Division
 1978 med Nottingham Forest

FA Cup
 1969 med Manchester City

Football League Cup
 1970 med Manchester City
 1978 og 1979 med Nottingham Forest

Charity Shield
 1978 med Nottingham Forest

Mesterholdenes Europa Cup
 1979 og 1980 med Nottingham Forest

Pokalvindernes Europa Cup
 1971 med Manchester City

UEFA Super Cup
 1979 med Nottingham Forest

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Manchester City F.C.
Fodboldspillere fra Leyton Orient F.C.
Fodboldspillere fra Nottingham Forest F.C.
Fodboldspillere fra Sunderland A.F.C.
Fodboldspillere fra Hereford United F.C.
Fodboldtrænere fra England
Bangor City F.C.

Bangor City F.C. er en semiprofessionel fodboldklub hjemmehørende i den walisiske by Bangor. I 1978 spillede Bobby Charlton en enkelt kamp for klubben. Klubben spiller sine hjemmekampe på Farrar Road Stadium med plads til 1.500 tilskuere, heraf 700 siddepladser.

Titler 
 Walisiske mesterskaber (2): 1994 og 1995
 Walisiske pokalturnering (8): 1889, 1896, 1962, 1998, 2000, 2008, 2009 og 2010

Europæisk deltagelse 

Fodboldklubber i Wales
Etableret i 1876
Mount Shishaldin

Mount Shiskaldin er en vulkan beliggende i Alaska nær byen Anchorage. Vulkanen er over 3.000 meter høj og stadig aktiv.

Vulkaner i Alaska
Jon Sammels

Jonathon Charles "Jon" Sammels (født 23. juli 1945 i Ipswich, England) er en tidligere engelsk fodboldspiller, der spillede som central midtbanespiller for Arsenal og Leicester. Længst tid tilbragte han hos Arsenal, hvor han spillede i otte sæsoner, og var med til at vinde både det engelske mesterskab, FA Cuppen og UEFA's Messebyturnering.

Inden sit karrierestop spillede Sammels desuden en enkelt sæson i den nordamerikanske fodboldliga, for Vancouver Whitecaps.

Titler 

Engelsk 1. Division
 1971 med Arsenal F.C.

FA Cup
 1971 med Arsenal FC

Inter-Cities Fairs Cup
 1970 med Arsenal F.C.

Eksterne henvisninger 
 Footballdatabase.eu spillerinfo

Fodboldspillere fra England
Fodboldspillere fra Arsenal F.C.
Fodboldspillere fra Leicester City F.C.
Personer fra Ipswich
Unges Misbrug

Unges Misbrug er et informationscenter for fagpersoner der arbejder med unge under 18 år, som har et problematisk forbrug af alkohol eller stoffer, som har negative sociale konsekvenser for den unges liv. Målet er at klæde fagpersoner på til at kunne arbejde helhedsorienteret med udgangspunkt i de unges problemer.

Unges Misbrug er et oprettet under Servicestyrelsen med finansiering via en satspulje fra 2008 ved navn ”Lige muligheder” – satspuljepartiernes socialpolitiske strategi over for udsatte børn og unge.

Fokus
Unges Misbrug har fokus på:
 Det opsporende og kontaktskabende arbejde med unge der har et problematisk forbrug af rusmidler 
 Indsatser rettet mod at afhjælpe de unges problemer med rusmidler 
 Koordinering af en helhedsorienteret indsats

Målgruppe
Unges Misbrug henvender sig til:
 Fagpersoner der arbejder opsporende, kontaktskabende eller motiverende med unge, der har sociale problemer 
 Fagpersoner i tilbud rettet mod unge med sociale problemer 
 Fagpersoner med myndighedsansvar for unge under 18 år der har sociale problemer 
 Fagpersoner i skoler, ungdomsklubber og andre fritidstilbud.

Tilbud
Unges Misbrug tilbyder viden i form af:
 Hjemmeside med aktuel viden på området 
 Rådgivningsfunktion hvor man kan ringe eller maile med forespørgsler på området 
 Konsulentstøtte og undervisningsforløb til de enkelte kommuner 
 Årlig national konference om unge og misbrug

Eksterne henvisninger
 Projektets hjemmeside 

Etableret i 2008
Offentlige institutioner i Danmark
Beroe Stara Zagora

PFC Beroe Stara Zagora er en fodboldklub hjemmehørende i den bulgarske by Stara Zagora. Beroe havde sin mest succesfulde periode fra 1968-1980 med blandt andet sejre over Juventus og Athletic Bilbao i diverse europæiske turneringer, samt en 7-0 sejr over Austria Wien.

Titler 
 Bulgarske mesterskaber (1): 1986
 Bulgarske pokalturnering (1): 2010

Europæisk deltagelse 

 Kun aktuel turnering vist

Fodboldklubber i Bulgarien
Etableret i 1916
Stara Zagora
Gravensgade (Aalborg)

Gravensgade er en gågade i Aalborg Centrum. Gaden blev anlagt omkring 1550 på voldterrænet langs Vesterå, som var en del af byens befæstning. I 1930erne var Gravensgade og Vesterå en hovedfærdselsåre til Pontonbroen, indtil Vesterbro-gadegennembruddet og Limfjordsbroen blev indviet. Gravensgade blev indviet som Aalborgs første gågade i oktober 1963 under sloganet "Gå i gågaden – Gå i Gravensgade". 

I syd forbindes Gravensgade med Jernbanegade og Algade, mod nord er der forbindelse til Bispensgade og Vesterå. Man kan desuden komme til Aalborg Kloster via Latinergyden. Gravensgade huser en række udvalgsvarebutikker.
I 2011 blev Gravensgade til en Grøn Gade som fokuserer meget på miljø og energi.

Referencer 

Gader i Aalborg
Gågader i Aalborg
OFK Beograd

Omladinski Fudbalski Klub Beograd (serbisk kyrillisk: ОФК Београд), ofte benævnt OFK Beograd, er en fodboldklub fra Beograd, Serbien, mere præcist fra Karaburma-bydelen. I øjeblikket er klubben det ældste hold der spiller i den serbiske superliga. Navnet betyder "Ungdomsfodboldklub Beograd" på serbisk. Klubben er en del af OSD Beograd sports-samfundet.

UEFA-konkurrence resumé

Noter 

Fodboldklubber i Serbien
Sport i Beograd
FC Zestafoni

Football Club Zestafoni er en georgisk fodboldklub hjemmehørende i Zestafoni. De spiller i Umaglesi Liga, den øverste division i georgiske fodbold. De spiller deres hjemmekampe på David Abashidze Stadium. FC "Zestafoni" blev grundlagt den 18. juni 2004 på initiativ af aktionærerne i JSC "Giorgi Nikoladze Zestafoni Ferro-Alloy Plant". Siden det år har FC "Zestafoni" var engageret i det nationale mesterskab i Georgien blandt de bedste liga-hold.

Titler 
 Georgiske mesterskaber (2): 2011 og 2012. 
 Georgiske pokalturnering (1): 2008. 
 Superpokalturnering (2): 2011 og 2012.

Referencer

Eksterne henvisninger 

 soccerway 
 weltfussballarchiv.com 

Fodboldklubber i Georgien
Sct. Knuds Kilde

Sct. Knuds Kilde er en folkepark beliggende i bydelen Sct. Knuds By i Hjørring. Kilden, der lå sydvest for byen blev oprenset i 1903, og allerede samme år blev der afholdt Sankthansfest på stedet.

I 1909 blev der på foranledning af initiativtagerene til anlægget, Lønborg Friis og Jørgen H. Nielsen, rejst 22 mindesten over fremragende Vendelboer og begivenheder i Vendsyssels historie. Siden er der kommet yderligere fire sten til. I 1943 indviede man et friluftsteater i parken.

Eksterne kilder og henvisninger
 Hjørring Leksikon
 WikiVendsyssel

Bygninger, konstruktioner og anlæg i Hjørring
Kilder i Danmark
Etableret i 1903
Folkeparker i Danmark
Ungdomsolympiske lege

Ungdomsolympiske lege er en global idrætsbegivenhed for unge i alderen 14-18 år. Legene arrangeres af den Internationale Olympiske Komite som en ungdomsudgave af de traditionelle olympiske lege. Sommerudgaven blev første gang afholdt i Singapore i perioden 12.-26. august 2010, mens den første vinterudgave blev afholdt i 2012 i Innsbruck, Østrig.

Sportsgrene

Sommer-OL 
Fra 2010 til 2022 har 37 sportsgrene været på det programmet ved de ungdomsolympiske lege. 27 sportsgrene var på programmet ved de første lege i 2010 i Singapore, og endnu to nye sportsgrene kom til i 2014 i Nanjing. De to nye sportsgrene var strandvolley (der erstattede volleyball) og hockey. I 2018 i Buenos Aires introducerede man yderligere seks nye sportsgrene, hvilket var strandhåndbold (erstatning for håndbold), breakdance, futsal (erstatning for fodbold), karate, inline speed skating og sportsklatring. Omkring 28 sportsgrene forventes at komme på programmet ved legene i 2022 i Dakar.

Vinter-OL 

Der har været 16 sportsgrene med 46 discipliner ved ungdomsvinter-OL fra 2012 til 2020. Ved ungdomsvinter-OL 2012 i Innsbruck og 2016 i Lillehammer var der 15 sportsgrene på programmet. I den seneste udgave af ungdomsvinter-OL i 2020 i Lausanne blev skibjergbestigning tilføjet på det olympiske program.

Liste over ungdomsolympiske lege

Ungdomssommer-OL

Ungdomsvinter-OL

Se også 
 World Youth Games

Referencer

Eksterne henvisninger
Pastos

Pastos (it., fr. pâteux, 'dejagtig') bruges i kunsten for at betegne konsistensen af maling og måden den lægges på lærred eller andet underlag.

Fra tuben er de fleste kunstnerfarver pastose, med konsistens omtrent som tandpasta. Lægges farven på ublandet, får værket en impasto-struktureret overflade efter størkning.

Pastos påføring bliver ofte udført alla prima (ɔ: 'i første omgang', uden undermaling), men kan kombineres med andre måder at male på.

Eksterne henvisninger 
 "Pastos", opslag hos Den Store Danske, DSD
 Kort opslag i Salmonsen bd, 18, s. 953

Kunstens teknikker
Maleri
Christiansgave

Christiansgave er et parkanlæg, belligende nær Hjørring centrum.

Christiansgave er i dag et yndet udflugtssted, hvor unge som gamle samles. Græsarealerne er flittigt benyttet til solbadning, læsning, og socialt samvær i sommerhalvåret. Der er ligeledes en legeplads på stedet. Parken er desuden kendt for at huse nogle af byens ældste og største træer.

Eksterne henvisninger
 Om Christiansgave på geocaching.com

Bygninger, konstruktioner og anlæg i Hjørring
Parker i Danmark
World Youth Games

World Youth Games i 1998 var den første internationale multi-sports begivenhed af sin art. Mere end 7.500 unge atleter, der repræsenterer 140 lande fra hele verden deltog. Da arrangementet var sponsoreret af IOC gik de under navnet det første OL for unge. Konkurrencerne blev afholdt i Moskva, Rusland mellem 11. og 19. juli 1998.

Se også 
Ungdomsolympiske lege

Olympiske lege
Gammeltorv (Aalborg)

Gammeltorv er Aalborgs ældste torv. Det vides ikke med sikkerhed, hvornår torvet er anlagt, men det formodes at være omkring 1200-tallet. Torvet er navngivet Gammeltorv i forbindelse med anlæggelsen af Nytorv omkring år 1600.

I det nordvestlige hjørne af Gammeltorv var byens Byting placeret under åben himmel, indtil der i 1588 byggedes et skur. Bytinget var datidens retsinstans i Aalborg. Ved siden af bytinget stod retterstedet, hvor de dømte adelige blev halshugget, mens de ikke-adelige blev hængt i galgen. 
I de første årtier i 1900-tallet var Gammeltorv finansielt knudepunkt med banker. Studenterhuset blev oprettet i 90'erne i den tidligere Diskontobank bygning, og den tidligere Nationalbank bygning blev efter en restaurering en del af Aalborg Universitet's Arkitektur og Design, det der i dag hedder Folkekirkens Hus. I dag bruges torvet som rekreativt område. Der afholdes bl.a. julemarked, fodboldkampe vises på storskærm, osv.

Ved Gammeltorv ligger bl.a. Budolfi Kirke, Studenterhuset, Folkekirkens Hus, Aalborg Rådhus og Aalborg Post og Telegraf som var Aalborgs sidste posthus, som var i funktion indtil oktober 2013. 

I øst har Gammeltorv forbindelse til Østerågade, i syd er der forbindelse til Algade og mod nord er der forbindelse til Adelgade.

Referencer 

Gader i Aalborg
Torve og pladser i Aalborg
Anne Castenschiold Bill

Anne Christiane Castenschiold, gift Bill, (født 24. maj 1959) er en dansk officer og var ved sin udnævnelse den højest rangerede kvinde i det danske forsvar.

1981-84 gik hun på Hærens Officersskole. 1983 blev hun sekondløjtnant, 1986 premierløjtnant, 1990 kaptajn, 1995 major og i blev hun oberstløjtnant og chef for 1. telegrafbataljon. Hun blev Ridder af Dannebrog 2002 og har modtaget Hæderstegnet for god tjeneste ved hæren.

Hun er mor til tre, har været gift, enlig mor og er nu atter gift. Bill har udgivet bogen Hvor der er vilje – et liv og en karriere, Forlaget Forum 2003.

Referencer 

Riddere af Dannebrog
Officerer fra Danmark
Selvbiografer fra Danmark
Anne
Dansksprogede forfattere fra Danmark
Personer i Kraks Blå Bog
FK Spartak Subotica

FK Spartak Subotica (tidligere FK Spartak Zlatibor Voda; Serbisk:ФК Спартак Златибор Вода) er en serbisk fodboldklub fra Subotica, der spiller i den serbiske SuperLiga (Jelen Super Liga). Klubben blev grundlagt i 1945 og blev opkaldt efter Jovan Mikić Spartak, lederen af partisaner i Subotica, og en national helt, der blev dræbt i 1944. Klubben blev navngivet FK Spartak Subotica indtil udgangen af 2007-2008-sæsonen i den serbiske League Vojvodina, da den blev fusioneret med en anden klub FK Zlatibor Voda der rykkede op i den serbiske First League og dermed opnåede den sit nuværende navn.

UEFA 

Fodboldklubber i Serbien
Jagiellonia Białystok

Jagiellonia Białystok (polsk udtale: [jaɡ ʲ ɛlɔɲa b ʲ awɨstɔk]) er en polsk fodboldklub.

Grundlagt i 1920, har klubben sin base i Białystok (hovedstaden i Podlasie provinsen) og spiller på Stadion Miejski. Klubben havde sin storhedstid i firserne. Jagiellonia vandt det polske Cup i 2010 og kvalificerede sig til at spille i tredje runde kvalifikation til UEFA Europa League. Det var klubbens første optræden i Europa-cuppen.

Et nyt 22.386-sæders stadion forventes at være afsluttet ved udgangen af 2014.

Titler 
Liga
 Ekstraklasa
 Vinder (0)
 Sølv (2): 2016–17, 2017–18
 Bronze (1): 2014–15

 Polsk pokalturnering (1): 2009/10
 Polsk Super Cuppen (1): 2010

Hjemmebane

UEFA 

Jagiellonias målscore er altid først.

Førsteholdstruppen

Nuværende spillertrup 2018/19 

 Nuværende spillertrup 2018

Nuværende spillertrup 2015/16 
Liste over Jagiellonia's A-trup:

Kendte spillere 

  Robert Arzumanyan
  Tomasz Bandrowski
   Thiago Cionek
  Tomasz Frankowski
  Kamil Grosicki
  Igor Lewczuk
  Michał Pazdan
  George Popkhadze
  Ebi Smolarek
  Tomasz Wałdoch

Danske spillere 
  Ingen

Eksterne henvisninger 

 Klubbens officielle hjemmeside 
 Jagiellonia Fanklub
 Jagiellonia  på jagiellonia.neostrada.pl
 Jagiellonia på 90minut.pl

Noter 

 
Sport i Białystok
Etableret i 1920
Orange klippehane

Den orange klippehane () er en fugleart fra Sydamerika som tilhører familien kotingaer. 

Den har en længde på ca. 30 cm og en robust rundet krop med kraftige ben. Hannen er klart orangefarvet og har en meget karakteristisk halvmåneformet kam, der er prydet med en sort rand på hovedet. Kammen strækker sig frem over næbet og fremvises under paringsspillet for at tiltrække hunner. Hunnen er mere uanselig brungråagtigt farvet med en mindre kam som ikke er lige så opsigtsvækkende som hannens. Den orange klippehane findes i Fransk Guyana, Surinam, Guyana, Sydvenezuela, Østcolombia, og i amazoneområdet i Nordbrasilien. Dens foretrukne habitat er i skovområder med klippetærren. Fuglen lever først og fremmest af frugt. 
Homoseksualitet er meget udbredt blandt disse fugle. Hele 40 % indgår i homoseksuelle relationer.

Ekstern henvisning
 BirdLife Species Factsheet (engelsk) 

Guyanas fugle
Kotingaer
Ivar Castenschiold

Ivar Christian Holten Castenschiold (født 20. juni 1942 i Hellerup) er en dansk  hofjægermester og fhv. stormester for "Den Danske Johanniterorden" (2006-2010) stiftet i 1934 i København inspireret af Johanniterordenen.

Han er søn af Carl Henrik Christian Castenschiold til Borreby ved Skælskør (1907-1971) og Karen Margrethe f. Thomsen. Han voksede op på Borreby, er realist fra Tølløse Kostskole 1959 og gennemgik maskinarbejderuddannelse i F.L. Smidth 1963. 

Han blev 3. marts 1973 gift i Ønslev Kirke med kammerdame, godsejer og hofjægermesterinde Anne Dorothea Agnethe "Pjums" Tesdorpf, datter af Axel Valdemar Tesdorpf til Pandebjerg på Falster, hvor han siden var landmand.

Han var i ni år byrådsmedlem for Borgerliste G i Nykøbing Falster Kommune. Fra sit 22. til 60. år var han i Forsvaret: Livgarden og Hjemmeværnet.

2004 modtog han Fortjenstmedaljen i sølv.

Kilder 
 Omtale ifm. Pandebjerg 

Ivar
Kommunalpolitikere fra Danmark
Personer fra Hellerup
Officerer fra Danmark
Modtagere af Fortjenstmedaljen i sølv
Anne Dorothea Castenschiold

Anne Dorothea Agnethe "Pjums" Tesdorpf, gift Castenschiold (født 16. september 1944 i Nykøbing Falster) er en dansk godsejer, kammerdame. I 2006 blev hun udnævnt til hofjægermester.

Hun er datter af Axel Valdemar Tesdorpf til Pandebjerg på Falster og ejede Pandebjerg fra 1964 indtil 2007. 3. marts 1973 i Ønslev Kirke ægtede hun Ivar Castenschiold.

Kilder 
 Omtale ifm. Pandebjerg 

Godsejere fra Danmark
Anne Dorothea
Slægten Tesdorpf
Personer fra Nykøbing Falster
Kammerdamer fra Danmark
Hofjægermestre fra Danmark
Windy

Windy er et kampsportsmærke, der producerer produkter til thaiboksning (Muay Thai), primært boksehandsker i forskellige udformninger samt sandsække, boksebolde og beskyttelsesudstyr. 

Windy var et af de første mærker, der fremstillede muay thai boksehandsler og -udstyr. De første produkter blev introduceret omkring 1951 og mærket var tidligere dominerende inden for sporten, men har de senere år har fået konkurrence, herunder fra mærkerne Twins, Top King og Fairtex. 

Windys produkter sælges globalt. 

Windy er i dag slået sammen med mærket K-1.

Den danske importør af Windy K-1 varer er virksomheden Fightworld.

Referencer 

Sportsudstyrsproducenter
Beklædningsmærker
Virksomheder fra Thailand